Järgnev saade on valminud tänu J.Meyeri teenistuspartnerite toele
Olen kirjutanud raamatu: "Olgu su lootused kõrged!"
Lootuse kohta võiks öelda nii palju võrratuid asju,
kuid üks asi, mille olen avastanud
ja mille kohta ka ühe selle raamatu peatüki kirjutanud,
on lootuses peituv energia.
Olen avastanud, et kui olen lootusrikas
ja usun kohe täie rauaga, et midagi head saab sündima mu elus
siis see annab mulle ka füüsilist jõudu.
Meie mõtted on absoluutselt seotud meie tunnete, sõnade ja tegudega,
nii nagu ka me energia tase.
Usun, et negatiivsetele ja muserdavatele asjadele mõtlemine
imab meist ka energia välja.
Kui aga mõtleme lootusrikkaid mõtteid,
siis usun, et need annavad ka jõudu.
Maailmas on tohutu hulk väsinud inimesi. Kohe täiega väsinud.
Inimesi, kes on pidevalt kurnatud.
Ja kuigi ma ei arva, et see on alati nii,
siis samas mõtlen:
kui paljud neist inimestest mõtlevad negatiivselt?
Võimalik, et ka seetõttu, et nende elus on juhtunud palju halba.
Samas olen ise avastanud,
et mis iganes ka poleks juhtunud mu minevikus -
see ei pea dikteerima mu tulevikku.
Ma võin teadlikult olla lootusrikas
ja uskuda, et midagi head saab sündima mu elus.
Piibel õpetab meid panema kogu oma lootuse Jumalale,
mis tegelikult tähendab oodata midagi Jumalalt
ja oodata, kuni Ta seda teeb.
Piiblis on mitmeid kohti,
kus räägitakse Jumala järel ootamisest.
Jumala ootamisest ja Tema järgi igatsemisest.
Las ma küsida su käest:
mida sa ootad, et Jumal täna su heaks teeks?
Kui oled täis lootust ja rõõmsat ootust,
siis usun, et sul saab olema rohkem jõudu ja energiat
kui ilma lootuseta.
Nii et proovi ja vaata, mis saab.
Ühtlasi aga hangi endale ka see raamat lootusest.
IGAPÄEVAELU RÕÕMUD
Tänase teema pealkiri on: "Valed, mida võib-olla usud",
kuid tegelikult tahan rääkida sulle pettusest.
See on oluline teema, kuna isegi Jeesus ütles,
et viimseil päevil võtab pettus üha suuremal määral maad.
Ühtlasi õhutab Jumala Sõna meid paluma, et me ei saaks petetud.
Ma ei tea, paljud teist seda küll paluvad,
kuid ma küll palun.
Mitte küll iga päev,
kuid ma palun üsna tihti: "Jumal hoia mind pettuse eest!
Ja kui ma olen petetud ükskõik, millises valdkonnas,
siis palun näita seda mulle."
Nii et tänane esimene mõte,
mille pärast regulaarselt paluma hakata:
"Jumal, kui olen ükskõik, mille osas, oma elus petetud,
siis palun näita seda mulle."
Pettus on tohutult suur probleem,
kuna see tähendab, et me usume valet.
See on see, mida petetud olemine tähendab -
su usud midagi, mis ei vasta tõele.
Kuid ometi on see tõene sinu jaoks, kuna sa usud seda.
Kujuta ette inimesi,
kes kogu oma elu usuvad, et Jumalat pole olemas
ja saavad siis teada, et tegelikult siiski on.
See saab olema ikka üsna suur pettumus, kas pole?
Kuid pettuse mõte ongi uskuda valet, mis saab tõeks mu jaoks,
kuigi see ei vasta tõele.
Saatan on valetaja!
Ta on valede isa
ja ta ei suudagi rääkida tõtt,
sest Piibli sõnul pole temas mingit tõde.
Jeesus jälle on täiega tema vastand.
Ta andis meile oma sõna, öeldes: "Mina olen tee ja tõde ja elu."
Inimesed küsivad vahel: "Aga mis on tõde?"
Piibel ongi tõde.
Inimesed ütlevad seepeale:
"Ära tule nüüd väitma, et kogu tõde on selles raamatus!"
Tead, mis? Minu puhul see igal juhul toimib.
Vaadates tänapäeva maailma seisu
ja seda, kuhu suunas inimesed ja ühiskond liigub,
ei paku me neile midagi, mis vaid võib-olla töötab.
Ütlen ikka inimestele: "Kui usun Jumalat kogu oma elu.
Kogu mu elu kulub Tema uskumisele,
kuid siis jõuan elu lõppu ja avastan: "Appikene, ma eksisin!
Olen kogu oma elu vaid valet uskunud!"
Isegi, kui see nii oleks, on mul siiski olnud õnnelik elu.
Kui sa aga ei usu Jumalasse
ja sa jõuad oma elu lõppu, avastades, et ka sina oled eksinud...
Mu eksimus "valesti uskumise" pärast ei lähe mulle midagi maksma,
sest elasin sellest hoolimata õnnelikku elu.
Kui aga sa arvasid, et olid ka õnnelik oma elu ajal,
ootab sind su "vale uskumise" pärast ees suur pettumus.
Nii et sõltumata sellest, mida ka keegi poleks sulle rääkinud,
võta ja loe ise Piiblit!
Meil on tunnistus ühest juudi mehest, kes läks ühte raamatupoodi
ja leidis sealt mu raamatu "Mõistuse lahinguväli".
Ta hakkas minu üle nalja heitma stiilis: "Kelleks ta veel end peab?"
Siis aga avas raamatu suvalise koha pealt
ja leheküljel, kuhu ta sattus, oli kirjas...
Ma ei mäleta enam täpset sõnastust,
kuid mõte oli midagi sarnast:
"Ma olen otsinud sind ja sina mind, sest oled tahtnud leida vastuseid..."
Ja tal vajus suu lahti.
Nii et ta ostis selle raamatu ja viis selle salaja koju,
kuna ta ei tahtnud, et ta juudist abikaasa saaks teada,
et ta mees loeb mingit kristlasest naise kirjutatud raamatut.
Kuna mu raamatus oli räägitud laiendatud Piibli tõlkest,
läks ta poodi ja ostis endale ka ühe, nihverdades selle jälle koju.
Mida enam ta Jumala Sõna luges,
seda enam ta mõistis, et sel Jeesuse värgil on ikka iva sees.
Ta sai mingi hetk teada, et ta naine luges samuti salaja Piiblit,
mistõttu pikk jutt lühikeseks -
nii tema kui ta naine ja lapsed said kõik päästetud.
Ehk siis just täpselt nii nagu Jeesus on Piiblis öelnud.
Kuid siis ta juudist ema...
Sa ju tead, et mida vanemaks jääd, seda vähem sa paindud ja muutud,
mistõttu ema jaoks oli kogu lugu täiega välistatud.
Ta oli vanadekodus ja omadega juba elu lõpusirgel,
mistõttu poeg kinkis talle Piibli, öeldes:
"Palun loe seda, et leiaksid ka tõe."
Läks pisut aega mööda ja minu meelest on see nii armas,
et ema andis ka oma elu Jeesusele.
Ta ütles: "Tead, mis?
See Messias, keda kogu elu oodanud oleme,
oli siin Raamatus kogu selle aja."
Kas pole armas?
Ja nii ongi!
Võib-olla see, mida sa nii väga oodanud ja otsinud oled;
võib-olla see rahu ja rõõm, mida sa vajad;
võib-olla see armastus, mida otsid -
võib-olla leiad sinagi need siit Piiblist, aamen?
Nii et kuidas oleks, kui annaksid Jumala Sõnale võimaluse.
See on ainus tõde, mida mina tean, mis toimib ja mõjub inimeste eludes.
Seda üle erinevate keelte ja maade.
Minu jaoks on alati huvitav minna mõnele võõrale maale,
mille keelt ma ei valda,
kuid ometi on seal see sama Vaim, sama Jeesus ja sama Jumal,
tehes kõikjal ühiseid asju.
Ja see on midagi,
mida pole võimalik inimlikult välja mõelda.
Matteuse 24 ptk's,
kus on palju märke lõpuaegade kohta,
õhutatakse meid kohe eriliselt pettust vältima
ja palvetama selle vastu.
Me peame mõistma, et maailmas toimub täna nii mõndagi,
mida inimesed tõeks ja reaalsuseks peavad,
kuid mis pole seda kohe mitte.
Nii on mitmeid erinevaid pettusi, millest Piibel räägib.
Seal on juttu enesepettusest,
millest ka täna räägime.
Arutlemise pettus,
patu pettus.
Patt võib ikka nii kütkestav välja näha
ja samas, mida kõike halba see sulle teeb!
Patt on üks kõige petvamaid asju kogu maailmas!
Seal on ka juttu rikkuse pettusest.
Maailmas on nii palju petvaid asju,
mis kõik kisendavad: "Mina olen su vastus!"
"Ma olen see, mida vajad!",
kuid ometi hävitavad nad su lõpuks kõik.
See, mida Jumal nimetab patuks,
nimetab kaasaja maailm haiguseks, sõltuvuseks või geenide muutuseks.
Vahel nimetame me seda lihtsalt kaasaegsuseks.
Tänapäeval pole mingit probleemi elada koos ilma abiellumata.
Vaja ikka igaks juhuks ära proovida,
enne kui lõplikule otsusele alla kirjutad,
sest me elame ju ometigi 21. sajandil!
Igaüks, kel on vähegi veel selget mõistust, teab,
et Jumal pole ühtäkki muutunud kaasaegseks,
sest Tema on koguaeg kaasaegne.
Ja kui Ta ütleb, et miski on tõde,
siis see tõde ei kehtinud vaid minu teismeeas,
vaid kehtib seda ka tänaste ning tulevaste teismeliste jaoks,
kuni aegade lõpuni välja.
On lausa hirmutav näha, kui kiiresti kõik alla käib.
Jah, me ei saa alati muuta teiste mõtteviisi,
kuid mulle teeb muret see,
kui palju tehakse kompromisse kristlaste seas.
Kui me aga läheks maailma keskele ja oleks need, kes me olema peame,
saaks me eludest ise juba jutlused
ja see erinevus maailmast saab olema nii suur,
et inimesed tulevad
ja tahavad juba ise Kristusest teada saada.
Kui me aga ei erine maailmast grammivõrdki,
pole neil ka midagi tahta meist.
Neil pole vähimatki põhjust tahta midagi ilmalikku.
Seega peame olema valvsad, et me ei elaks petetud elu.
Räägin siinkohal valedest, mida ma oma elu kohta uskusin.
Uskusin, et olen puudulik, kuna kogesin lapsena kuritarvitamist
ja arvasin, et jäängi selliseks,
omades alati teisejärgulist elu, millega leppida.
Piibel aga ütles mulle, et see on vale.
Oled ehk teinud minevikus palju vigu
ja Saatan muudkui kordab sulle: "Su jaoks on juba liiga hilja!
Sa võid ju isegi pääseda taevasse,
kuid siin maa peal võid sa igal juhul unustada võiduka elu ja teenistuse.
Unusta ära need asjad, millest kord unistasid!"
Kuid see on vale.
See on vale.
Huvitav, kui palju valesid kõik siinolijad täna usuvad?
Huvitav, kui palju pettust...
Tead, mis on pettuses peituv probleem?
See, et sa ei tea, et sa oled petetud!
Sa ütled: "Ma ei usu mingeid valesid."
Tead, mis? Nii metsas, kui ma ka oma eluga polnud,
ma uskusin valet, et mul on alati kõige osas õigus.
Ma olin ütlemata aldis ütlema kõigile, mis nende juures valesti on
ja olin suure rõõmuga valmis pingutama nende muutmise nimel.
Tegelikult aga olin täiega petetud
ega saanud aru,
kui kohutavalt metsas ma tegelikult ise olin.
"Oo Jumal, Sa pead Dave'i muutma!"
"Jumal, Sa pead Dave'i muutma!"
Kuniks sain ühe palve ajal šoki, kui Jumal mind kõnetas.
Kes muide üldse ootaks Jumala kõnetust palve ajal?
Jumal ütles: "Probleem pole üldse mitte Dave's."
Mõtlesin: "Kes see siis on?
Oleme ju vaid kahekesi ja minus see kohe kindlasti pole!"
Tõsiselt!
Mõtle järgi, kui palju vigu sa leiad teistes inimestes enda ümber?
Vasakpoolne sektor ei leia vigu.
OK, vaatame, mida parempoolne teeb?
Saatanale meeldib see täiega,
sest kui ta suudab hõivata meid teistes vigu otsimisega,
ei jää kunagi aega selleks, et saaksime teada tõe iseenda kohta.
Ja nii me siis mõistamegi hukka ja kritiseerime läbi kogu elu,
elades väärkujutelmas, et meie endiga pole mingit probleemi.
Mul täiesti ükskõik, kui su abikaasal oleks ka tuhat viga -
sina pole see, kes teda muudab!
Küll aga võib Jumal muuta sind, kui lased Tal seda teha.
Ta võib muuta sind isegi nii palju,
et sul on täiesti ükskõik oma abikaasa vigadest.
Päriselt ka.
Dave teeb endiselt asju, mis mind kord hulluks ajasid,
kuid täna on mul sellest täiesti ükskõik.
Mind ei häiri ega pahanda need asjad karvavõrdki.
Ma isegi ei mõtle nende peale,
samas kui olin varem aastaid pahane nende asjade peale.
Dave pole muutunud, kuid Jumal on muutnud mind.
Samas ei muuda Ta sind enne, kuni sa pole valmis ütlema:
"Jumal, ma ei taha olla petetud!
Näita mulle tõde.
Aita mul seista simitsi tõega."
Ma uskusin igasugu mittetõeseid asju,
mistõttu Piibel ütlebki Roomlastele 12:2,
et peame uuendama oma meeli vastavalt Jumala Sõnale.
Maailmas on ikka tohutult pettust!
Täiesti hullumeelseid asju, mis pole isegi loogilised.
Enesepettus on patt terve mõistuse vastu.
Mainisin eelmine kord, kuidas olen jõudnud järeldusele,
et kui mõni asi ei tööta, siis milleks seda üldse teha?
Kui olen mulle haiget teinud inimeste peale pidevalt pahane,
siis neid ei muuda see kuidagi, küll aga teeb mind õnnetuks.
Seega, milleks olla jätkuvalt pahane?
Kui ma muudkui muretsen,
aga see mu probleeme ikka ei lahenda,
põhjustades mulle hoopis maohaavu ja peavalusid,
siis milleks muretseda?
Miks meil ei võiks olla pisutki selget mõistust?
Meil pole vaja raketiteadust,
sest Piibel on nii praktiline.
Jumala Sõna on nii praktiline
ja nii lihtsasti me igapäevaellu rakendatav.
Kui tahad teistele meeldida, ole lihtsalt kena nende vastu.
See pole ju raske!
Päriselt ka!
Kui tahad teistele meeldida,
siis sa ei saa kogu aeg oma õigust taga nõuda.
Vahel tuleb ka järgi anda ja nii meeldid ka teistele rohkem.
Telekas on üks reklaam ühe tableti kohta, mida võid võtta.
Selle purk maksab 59.99
ja kui kohe täna ostad, saad teise purgi tasuta
pluss nad saadavad veel ühe su sõpradele ka.
See tabelt teeb su kehaga imet ja rasvad sulavad kui iseenesest.
Söömisharjumuste osas pole sul aga vaja midagi muuta.
Ja nad müüvad seda nodi miljonite dollarite eest!
Mina aga kuulutan juba 40 aastat tõde
ja inimestel on raskusi annetuste saatmisega,
sest mina ei luba, et sulatan nende õeluse ära
või et lehvitan oma imelise Piibliga nende pea kohal
ja muudan nad lahkeks.
Mina ütlen, et pead surema iseendale
ja et Jumal lööb su lihaliku loomuse risti.
Ta muudab su oma näo sarnaseks, kuid see ei sünni üle öö,
vaid see võtab aega.
Kuid see on kõige imelisem, fantastilisem ja põnevam teekond,
mida oma elus eales kogeda.
Tahaksin sellest lausa raamatu kirjutada,
enne kui Jumal minuga siin maa peal ühelepoole jõuab.
Raamatu oma teekonnast.
Armas aeg! Mõelda vaid, kust ma kord alustasin
ja kui rumal ma olin ning millesse kõigesse uskusin.
Rääkimata mu käitumisest ja sellest, kuidas teisi kohtlesin.
Kuid Jumal on õpetanud mulle seda kõike
sellest väikesest raamatust.
Anna andeks,
aga ma armastan oma Piiblit kõige täiega.
Ma armastan seda.
Mulle meeldivad loodussaated
ja ma vaatasin just üht mõni päev tagasi.
Seal oli kaks Bamboo ahvi, kes olid loonud väga lähedase suhte.
Nad on nii armsalt koledad,
et paneb kohe imestama, milline huumorimeel Jumalal on.
See saade tundus päris hea,
kuniks mulle hakati rääkima, et need ahvid on mu nõbud.
"Need on su lähimad nõbud ja sa oled neist arenenud."
Kuid mul on üks probleem sellega, mida keegi pole suutnud selgitada.
Kui me oleme ahvist arenenud, siis miks nemad endiselt ahvid on?
Kas nad jäid arenguprogrammist maha või?
Nad lihtsalt ei pääsenud edasi?
Ma ei saa sellest aru.
Tundub, et nad jäid välja,
sest minu jaoks näevad nad endiselt täitsa ahvid välja.
Vaadake aga, kuidas ma olen arenenud!
Selge mõistus!
Ja teate, kes selle teooriaga välja tuli?
Ekspert!
Tead, mis?
Jumala tarkus
on miski, mida võid omada ilma grammigi haridust omamata.
Jumala tarkus on suurem
kui kõik inimlikud filosoofiad siin maa peal.
Selge mõistus!
Pole mingi ime, et Saatan tahab panna inimesed uskuma,
et nad on arenenud ahvist.
Aga miks sa siis ei käitu nagu loom, kui oled temast arenenud?
Kui sa ei suuda uskuda, et oled eriline,
ei saa sa ka kunagi käituma eriliselt.
Kui aga usud, et oled loodud Jumala näo järele
ja et Tal on plaan su elu jaoks;
et Ta ise on loonud sind su emaüsas ja Ta armastab sind,
öeldes, et Ta ei jäta ega hülga sind kunagi,
siis see on miski, millesse uskuda!
See on miski, mis muudab su elu imeliseks!
Aamen?
Nüüd olen täiega teemast väljast ja järg on käest ära.
Mul pole aimugi, mida ma teen.
Uskusin, et Jumal armastas mind rohkem siis, kui olin hea
ja vähem siis, kui ma polnud hea.
Oli see alles vale!
Jumala armastus pole miski, mida välja teenida,
vaid Jumal ise ongi armastus.
Tema ise ongi armastus.
Ma uskusin, et olen täiega vaimne inimene.
Päriselt ka!
Ma käisin iga nädal kirikus,
ma kuulusin kiriku juhatusse.
Las ma öelda sulle midagi.
Kui sa oled juba juhatuses...
Ossssaaa! Siis oled ikka täiega vaimne,
kuuludes juba kiriku eliiti.
Me maksime kümnist, me lapsed käisid kristlikes koolides
ja ma arvasin, et olen igatpidi vaimne ja usklik.
Kuniks sattusin lugema Jaakobuse 1:26-27 (laiendatud tõlge)
Sa ju tahad, et ma loeks seda, eks?
"Kui keegi arvab end uskliku olevat,
olles innukalt usin oma usulisi kohuseid täitma,
kuid ei valva oma keelt..."
Mina seda küll ei teinud.
"...ja petab iseenda südant."
St on iseenda poolt petetud!
"...ja petab iseenda südant,
siis sellise inimese usuline teenimine on tühine, kasutu ja viljatu.
Väline usuline Jumala kummardamine ehk usk oma välisel kujul,
on Jumala silmis puhas ja laitmatu siis,
kui külastada orbe ja lesknaisi nende kannatustes ja hädas
ning hoida iseennast laitmatu ja puutumatuna maailma poolt."
See on tõeline vaimulikkus.
Valvata oma keelt ehk suusõnu
ja aidata vaeseid.
"Aaaaaaa...."
"No aga ma käin ju kirikus!"
Ärge nüüd saage minust valesti aru, kuid me teeme liiga suure numbri
sellest kord nädalas tunnisest külastusest kirikusse,
arvates, et rohkemat polegi.
Samas, kui Jeesus pakub meile elu!
Elustiili.
Me peame elama oma elu koos Jumalaga.
Alates hommikust, mil oma silmad avame,
kuni õhtuni, mil need sulgeme -
kogu see lugu on seotud Jumalaga.
Mul ükskõik, kui mind peetakse liiga radikaalseks
või liiga üle võlli minejaks.
Kui sead Jumala esikohale oma elus, loksub ka kõik muu paika!
Samas ma mäletan, kui petetud ma olin.
Ja kui tegijaks ma end selles koguduses pidasin,
sest ma tundsin kõiki "õigeid inimesi"
ja polnud ühtki pidu, kuhu mind poleks kutsutud.
Dave oli üks me koguduse vanematest
ja mina olin kiriku nõukogus,
olles samal ajal omadega täiega metsas.
Ma muidugi ei mõistnud seda, arvates, et teistel on midagi viga.
Me tavapärane rutiin peale pühapäevast teenistust
oli minna koos juhtkonnaga lõunale
ja võtta kõik koguduseliikmed üksipulki läbi.
Kohe täiega!
Tere teile seal! Kuidas teil ka läheb?
Põhjus, miks sellest räägin, on selles, et olen selle kõik ise läbi teinud.
Kuid see ei tee meid õnnelikuks.
Ainus viis, kuidas olla tõeliselt õnnelik,
on elada Jumala juhiste järgi.
Ainus põhjus, miks tänapäeva inimesed
ükskõik, mis põlvkonnast
väidavad, et Jumalat pole olemas ja et nad tahavad olla ateistid...
Tead, mis? Iga nn ateist saaks hoobilt päästetud,
kui nad saaks vaid osa Jumalaga kaasnevatest hüvedest,
aga ei peaks alluma Tema juhtimisele.
Sest igaüks tahab ajada oma asja.
Nad on petetud patu petlikkusest.
Kuid ma tahan teada, kas ma ikka teen õiget asja?
Mitte, et ma peaks seda tegema,
kuid usun, et see on üks viise, kuidas austada Jumalat.
"Jumal, ma ei taha olla petetud, mistõttu ilmuta mulle tõde."
Loodan südamest, et tänane õpetus on aidanud sul paremini mõista,
kuidas Jumala tõde tõmbab vee peale igale valele,
mida Saatan tahab panna sind uskuma
nii su enda kui su elu kohta.
Tuletame meelde Johannese 8:31-32
Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid.”
Täna pakume sulle mu raamatut: "Olgu su lootused kõrged!"
Tahan, et telliksid selle endale ja loeksid seda.
Ühtlasi tead kindlasti mitmeid teisigi, kellele meeldiks seda lugeda.
Tellides endale selle raamatu,
saadame sulle ka töövihiku ja päeviku,
kuhu saad panna kirja kõik selle, mille eest oma elus tänulik oled.
Aitäh, et olid koos meiega täna.
Oleme tänulikud, et saame jagada sinuga Jumala Sõna
ja ma soovin sulle erakordselt imelist päeva jätku!
Kuidas sulle meeldiks elu, mis on nii täis lootust,
et see ei mõjuta vaid sind,
aga ka neid, kes on su ümber.
Joyce jagab seda kõike raamatus: "Olgu su ootused kõrged!"
Praktilised nõuanded,
kuidas ehitada üles vankumatut usku Jumalasse
ja kuidas elada igapäevaselt Tema elumuutvas lootuses.
Lisaks sellele saad tasuta kaasa piibliõppe päeviku.
See aitab sul minna süviti Jumala Sõnasse,
esitab aktiveerivaid küsimusi
ja annab võimaluse ka oma mõtteid kirja panna.
Telli need materjalid Joyce'i kodulehelt,.
Jumalaga koos on iga uus päev võimalus
kogeda Tema absoluutset parimat.
Enamus naisi, kes naistekonverentsile tulevad,
peavad kaugemalt tulles võtma selleks omajagu aega.
Usun siiralt,
et kui toome oma suhte nimel Jumalaga
selliseid ohvreid
ja ütleme: "Ma väärtustan Kristuses kasvamist,
nii et ma korraldan kõik nii, et võtta selleks aega",
siis usun, et see austab Jumalat.
Ja kui meie austame Teda, siis Tema austab ka meid.
Täpsem info naistekonverentside kohta
ekraanil olevalt netiaadressilt.
Piibel - käsiraamat kogu eluks.
Jumala Sõna lugemine küll muudab me elusid,
kuid selle pidev ja põhjalikum uurimine
võib olla paras väljakutse.
Seetõttu tahabki Joyce aidata veidi.
Tutvu ekraanil oleva kodulehega,
mis muudab su Piibli uurimise elavaks.
Palju põnevaid materjale
ja julgustavaid sõnumeid Joyce'ilt,
nii et võta neist igapäevaselt parim!
Liitu juba täna!
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade on valminud tänu J.Meyeri teenistuspartnerite toele